*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2015. gada “\_\_\_\_” \_\_\_\_\_\_\_\_\_\_\_\_Rīgā |  | Noteikumi Nr.(prot. Nr. \_\_\_\_\_\_) |

**Grozījumi Ministru kabineta 2006.gada 26.septembra noteikumos Nr.801 „Noteikumi par sēra satura ierobežošanu atsevišķiem šķidrās degvielas veidiem”**

Izdoti saskaņā ar likuma "Par piesārņojumu"

11.panta otrās daļas 1., 14., 15. un 16.punktu un

likuma "Par atbilstības novērtēšanu" 7.panta pirmo un otro daļu

Izdarīt Ministru kabineta 2006.gada 26.septembra noteikumos Nr.801 „Noteikumi par sēra satura ierobežošanu atsevišķiem šķidrās degvielas veidiem” (Latvijas Vēstnesis, 2006, 161.nr.; 2011, 78.nr.; 2011, 5.nr.) šādus grozījumus:

1. Svītrot noteikumu 2.2.apakšpunktu.
2. Izteikt 2.5.apakšpunktu šādā redakcijā:

„2.5. emisiju samazināšanas paņēmiens - jebkurš aprīkojums, materiāls, ierīce vai aparatūra, ar ko paredzēts aprīkot kuģi, vai procedūra, alternatīva degviela vai metode, ko izmanto kā alternatīvu šajos noteikumos noteiktajām prasībām atbilstīgai flotes degvielai ar samazinātu sēra saturu un kas ir pārbaudāma, kvantificējama un īstenojama;”

1. Aizstāt noteikumu tekstā vārdus „emisijas samazināšanas tehnoloģija” ar vārdiem „emisiju samazināšanas paņēmiens” attiecīgajos locījumos.
2. Papildināt noteikumus ar 2.8.apakšpunktu šādā redakcijā:

„2.8. Izlaišana brīvam apgrozījumam – flotes degvielas, kas paredzēta kuģu mehānismu darbināšanai, piegādāšana vai tās pieejamības nodrošināšana trešajām personām pret samaksu vai bez maksas, visā Latvijas teritorijā. Tas neattiecas uz flotes degvielām, kas paredzētas eksportam kuģu kravas tilpnēs.”

1. Aizstāt 3.1. apakšpunktā skaitļus un vārdu „27101951 līdz 27101969” ar skaitļiem un vārdu: „2710 19 51 līdz 2710 19 68, 2710 20 31, 2710 20 35, 2710 20 39”.
2. Aizstāt 3.2. apakšpunktā skaitļus un vārdu „27101925, 27101945, vai 27101949” ar skaitļiem un vārdiem „2710 19 25, 2710 19 47, vai 2710 19 48, vai 2710 20 17 vai 2710 20 19”.
3. Izteikt 3.3.apakšpunktu šādā redakcijā:

„3.3. flotes degvielu – visu veidu no naftas produktiem iegūto šķidro degvielu, kas paredzēta izmantošanai vai ko izmanto uz kuģa, ietverot tās degvielas, kas noteiktas standartā LVS ISO 8217:2010 „Naftas produkti. Degvielas (klase F). Flotes degvielu specifikācijas”, kā arī jebkuru šķidro degvielu, kas iegūta no naftas un ko lieto iekšzemes ūdensceļu kuģos vai atpūtas kuģos”.

1. Svītrot 3.4. apakšpunktā vārdu un burtus „un DMC”.
2. Aizstāt 3.5. apakšpunktā vārdu un burtus „DMX un DMA” ar vārdu un burtiem „DMX, DMA un DMZ”.
3. Izteikt 4.7.apakšpunktu šādā redakcijā:

„4.7. degvielu ar sēra saturu virs 3.5 % masas, ja kuģis izmanto emisiju samazināšanas paņēmienus slēgtā sistēmā saskaņā ar šo noteikumu VI nodaļu.”

1. Papildināt noteikumus ar 4.10.apakšpunktu šādā redakcijā:

„4.10. flotes degvielu, kas paredzēta eksportam kuģu kravas tilpnēs.”

1. Papildināt noteikumu 6.3.apakšpunktu aiz vārda „izņemot” ar vārdiem „ gāzturbīnas, gāzes dzinējus un” un aiz skaitļa un apzīmējuma „1700 mg/m3” ar vārdiem „ar skābekļa saturu trīs tilpuma procenti, pārrēķinot sausām dūmgāzēm.”.
2. Izteikt 14.punktu šādā redakcijā:

„14. Dīzeļdegvielas (gāzeļļas) importētājs apliecina dīzeļdegvielas (gāzeļļas) atbilstību šo noteikumu prasībām ar atbilstības sertifikātu, kuru izsniegusi sertifikācijas institūcija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā. Atbilstības sertifikātu izsniedz, pamatojoties uz testēšanas pārskatu, ko izsniegusi testēšanas laboratorija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā (turpmāk – akreditēta laboratorija).”

1. Aizstāt 15.punktā vārdus „testēšanas laboratorijas izsniegtu” ar vārdiem „akreditētas laboratorijas izsniegtu”.
2. Papildināt noteikumus ar 16.1 punktu šādā redakcijā:

„16.1 Latvijas teritorijā aizliegts izmantot dīzeļdegvielu (gāzeļļu), kurā sēra saturs pārsniedz 0,10 masas procentus.”

1. Izteikt 18.punktu šādā redakcijā:

„18. Kuģiem Latvijas teritoriālajos ūdeņos, ekskluzīvajā ekonomiskajā zonā, iekšējos jūras ūdeņos, tajā skaitā ostas akvatorijās, un piestātnēs aizliegts izmantot flotes degvielu, kurā sēra saturs:

18.1. pārsniedz vienu masas procentu, - līdz 2014.gada 31.decembrim;

18.2. pārsniedz 0,10 masas procentus, - no 2015.gada 1.janvāra.”

1. Svītrot noteikumu 19.punktu.
2. Izteikt noteikumu 20.punktu šādā redakcijā:

„20. Kuģiem ar Latvijas karogu jūrās un ostās, kuras Starptautiskā Jūrniecības organizācija ir noteikusi par SOx emisijas kontroles zonu, aizliegts izmantot flotes degvielu, kurā sēra saturs:

20.1. pārsniedz vienu masas procentu, - līdz 2014.gada 31.decembrim;

20.2. pārsniedz 0,10 masas procentus, - no 2015.gada 1.janvāra.”

1. Svītrot noteikumu 21.punktu.
2. Izteikt noteikumu 22.punktu šādā redakcijā:

„22. Kuģis informē karoga valsts un galamērķa ostas kompetento iestādi, ja šo noteikumu prasībām atbilstošu flotes degviela nav bijusi pieejama iegādei, iesniedzot pārskatu par veiktajām darbībām, tostarp pierādījumus, kas apliecina, ka:

22.1. tas ir centies iegādāties šo noteikumu prasībām atbilstošu flotes degvielu saskaņā ar tā reisa plānu un

22.2. ir īstenoti centieni rast alternatīvus avotus šo noteikumu prasībām atbilstošas flotes degvielas iegādei.”

1. Papildināt noteikumus ar 22.1 punktu šādā redakcijā:

„22.1 Kuģis, kas kuģo ar Latvijas karogu, 22.pantā paredzētajos gadījumos informē Latvijas Jūras administrāciju un galamērķa ostas kompetento iestādi.”

1. Papildināt noteikumus ar 22.2 punktu šādā redakcijā:

„22.2 Ja kuģis ir izpildījis šo noteikumu 22. vai 22.1 punkta prasības, tam nav jānovirzās no paredzētā maršruta nolūkā nodrošināt atbilstību šo noteikumu prasībām.”

1. Papildināt noteikumus ar 22.3 punktu šādā redakcijā:

„22.3 Pieņemot lēmumu par veicamajiem kontroles pasākumiem, šo noteikumu 27. un 28.punktā minētās iestādes var lemt par kontroles pasākumu neveikšanu, ja kuģis ir izpildījis šo noteikumu 22. vai 22.1 punkta prasības.”

1. Papildināt noteikumus ar 27.3.apakšpunktu šādā redakcijā:

„27.3. saņemot šo noteikumu 22. un 22.1 punktos minēto informāciju, informē Valsts vides dienestu.”

1. Aizstāt 28. punktā vārdus „Valsts vides dienesta Jūras un iekšējo ūdeņu pārvalde” ar vārdiem „Valsts vides dienests”.
2. Papildināt noteikumu 28.1. punktu aiz vārda „karogu,” ar vārdiem „tai skaitā pasažieru kuģi,”.
3. Svītrot 28.3. apakšpunktu.
4. Papildināt noteikumus ar 28.5.apakšpunktu šādā redakcijā:

„28.5. gadījumos, kad kuģis ir sniedzis pierādījumus, ka šo noteikumu prasībām atbilstošu flotes degviela nav bijusi pieejama iegādei, informē Eiropas Komisiju.”

1. Izteikt VI nodaļu šādā redakcijā:

„VI. Emisiju samazināšanas paņēmieni un jaunu paņēmienu izmēģinājumi

33. Kā alternatīvu šo noteikumu 18. un 20. punkta prasībām atbilstošas flotes degvielas izmantošanai visu valstu kuģiem Latvijas teritoriālajos ūdeņos un ekskluzīvajā ekonomiskajā zonā ir atļauts izmantot emisiju samazināšanas paņēmienus, kas atbilst šo noteikumu 34. un 35.punktā izvirzītajām prasībām.

34. Emisiju samazināšanas paņēmieni, kas minēti 33.punktā, atbilst vismaz tādiem kritērijiem, kas noteikti noteikumu 1.1 pielikumā.

35. Kuģi, kas izmanto 33.punktā minētos emisiju samazināšanas paņēmienus, nepārtraukti nodrošina tādu vai lielāku sēra dioksīda emisijas samazinājumu, kas ir līdzvērtīgs samazinājumam, kas būtu panākts, izmantojot flotes degvielas, kas atbilst šo noteikumu 18. un 20. punkta prasībām. Līdzvērtīgas emisijas vērtības nosaka saskaņā ar noteikumu 1.2 pielikumu. Kā alternatīvu risinājumu emisijas samazināšanai, pie piestātnes pietauvotie kuģi var izmantot krasta elektroapgādes sistēmas, ja piestātnes operators ir nodrošinājis elektroapgādes savienojumu.

36. Emisiju samazināšanas paņēmienus, uz kuriem attiecas normatīvie akti par jūras kuģu aprīkojumu apstiprina saskaņā ar minēto normatīvo aktu prasībām.

37. Emisiju samazināšanas paņēmienus, uz kuriem neattiecas normatīvie akti par jūras kuģu aprīkojumu, apstiprina saskaņā ar Eiropas Parlamenta un Padomes Regulas (EK) Nr. 2099/2002 (2002.gada 5.novembris), ar ko izveido Kuģošanas drošības un piesārņojuma no kuģiem novēršanas komiteju (COSS), 3. panta 2. punktā minēto procedūru, ņemot vērā:

37.1. Starptautiskās jūrniecības organizācijas izstrādātās pamatnostādnes;

37.2. visu veikto izmēģinājumu rezultātus;

37.3. ietekmi uz vidi, tostarp sasniedzamo emisijas samazinājumu, un ietekmi uz ekosistēmām ostu teritorijās, ostu akvatorijā un estuāros un

37.4. monitoringa un verifikācijas iespējas.

38. Latvijas Jūras administrācija var apstiprināt emisijas samazināšanas paņēmiena izmēģinājumu (turpmāk - izmēģinājums) rezultātus kuģiem, kas kuģo ar Latvijas karogu.

381. Izmēģinājumu laikā drīkst izmantot flotes degvielas, kas neatbilst šo noteikumu 18. un 20.punkta prasībām, ja tiek vai tiks izpildīti visi minētie nosacījumi:

381.1. izmēģinājumā iesaistītajam kuģim ir uzstādīts viltojumdrošs aprīkojums nepārtrauktam dūmgāzu monitoringam un to izmanto visu izmēģinājuma laiku;

381.2. izmēģinājumā iesaistītajam kuģim panāk emisiju samazinājumu, kas ir vismaz ekvivalents šo noteikumu 1.2 pielikumā noteiktajām līdzvērtīgas emisijas vērtībām;

381.3. visā izmēģinājuma laikā tiek izmantotas attiecīgā emisijas samazināšanas paņēmiena radītajiem atkritumiem atbilstošas atkritumu apsaimniekošanas sistēmas un paņēmieni;

381.4. visā izmēģinājuma laikā tiek novērtēta ietekme uz jūras vidi, jo īpaši uz ekosistēmām ostu teritorijās, ostu akvatorijā un estuāros;

381.5. tiek veiktas šo noteikumu 41., 42. un 44.punktā paredzētās darbības.

39. Ja kuģa īpašnieks vai operators, kura kuģis kuģo ar Latvijas karogu, vēlas veikt izmēģinājumus, izmantojot noteikumu prasībām neatbilstošu degvielu, tas iesniedz Latvijas Jūras administrācijā iesniegumu izmēģinājumu atļaujas saņemšanai saskaņā ar šo noteikumu 5.pielikumu kopā ar dokumentiem, kas pamato iesniegumā norādīto informāciju. Iesniegumā norāda atsauces uz pievienotajiem dokumentiem.

40. Latvijas Jūras administrācija rakstiski informē kuģa īpašnieku vai operatoru par iesniedzamo papildinformāciju, ja tā nepieciešama iesniegtās informācijas precizēšanai vai lēmuma pieņemšanai.

41. Latvijas Jūras administrācija izvērtē iesniegumu un izsniedz emisijas samazināšanas tehnoloģiju izmēģinājuma atļauju (turpmāk - atļauja) (6.pielikums) vai pieņem motivētu lēmumu par atteikumu izsniegt atļauju. Ja nepieciešams, Latvijas Jūras administrācija tehnoloģiju izvērtēšanai piesaista pilnvarotas kuģu klasifikācijas sabiedrības speciālistus. Atļauju izsniedz uz termiņu līdz 18 mēnešiem.

42. Latvijas Jūras administrācija informē Eiropas Komisiju un to Eiropas Savienības dalībvalstu kompetentās institūcijas, kuru ekskluzīvajā ekonomiskajā zonā vai teritoriālajos ūdeņos ir paredzēts veikt izmēģinājumus. Izmēģinājumus drīkst uzsākt ne agrāk kā sešus mēnešus pēc šādas informācijas nosūtīšanas.

43. Latvijas Jūras administrācija var anulēt atļauju, ja tā konstatē, ka kuģa īpašnieks vai operators sniedzis nepatiesu vai maldinošu informāciju.

44. Latvijas Jūras administrācija sešu mēnešu laikā pēc izmēģinājumu beigām:

44.1. nodrošina informācijas par izmēģinājumu rezultātiem publisku pieejamību;

44.2. paziņo visu pieejamo informāciju par izmēģinājumu rezultātiem Eiropas Komisijai.”

1. Svītrot noteikumu 47.punktu.
2. Papildināt informatīvo atsauci uz Eiropas Savienības direktīvām ar 4.punktu šādā redakcijā:

"4) Eiropas Parlamenta un Padomes 2012.gada 21.novembra Direktīva 2012/33/ES, ar ko groza Padomes Direktīvu 1999/32/EK attiecībā uz sēra saturu flotes degvielā."

1. Izsaka noteikumu 1. pielikumu šādā redakcijā:

„1.pielikums

Ministru kabineta

2006.gada 26.septembra noteikumiem Nr.801

Prasības flotes dīzeļdegvielas un flotes gāzeļļas viskozitātei un blīvumam

|  |  |  |  |
| --- | --- | --- | --- |
| Nr.p.k. | Raksturojums | Limits | ISO-F kategorija |
| DMX | DMA | DMZ | DMB |
| 1. | Blīvums 15°C, kg/m3 | maks. | - | 890,0 | 890,0 | 900,0 |
| 2. | Viskozitāte 40°C, mm2/s1 | maks. | 5,50 | 6,00 | 6,00 | 11,00 |
| min. | 1,40 | 2,00 | 3,00 | 2,00 |

Piezīme.

11 mm2/s = 1 cSt.”

1. Papildināt noteikumus ar 1.1 pielikumu šādā redakcijā:

„1.1 pielikums

Ministru kabineta

2006.gada 26.septembra noteikumiem Nr.801

Emisijas samazināšanas paņēmienu izmantošanas kritēriji

|  |  |
| --- | --- |
| Emisijas samazināšanas paņēmiens | Izmantošanas kritēriji |
| Flotes degvielas un iztvaikojušās sašķidrinātās gāzes maisījums | Iztvaikojušās sašķidrinātās gāzes un flotes degvielas masu attiecībai maisījumā, ko izmanto kuģis atrodoties piestātnē jāapmierina šādas izteiksmes nosacījumi:MBOG / MF ≥ 8,6 x SF(%) – 0,816 , kur MBOG ir iztvaikojušās gāzes, kas patērēta, kuģim atrodoties piestātnē, masa kilogramos,MF flotes degvielas, kas patērēta kuģim atrodoties piestātnē, masa kilogramos,SF(%) ir sēra saturs procentos flotes degvielā, kuru izmanto, atrodoties piestātnē. |
| Izplūdes gāzu attīrīšanas sistēmas | Skalošanas ūdeņi no izplūdes gāzu attīrīšanas sistēmām, kurās izmanto piedevas, ķīmiskās vielas, ķīmiskos produktus vai ķīmiskās vielas, kas radītas uz vietas, netiek novadīti jūrā, tostarp noslēgtos ostu kompleksos, ostās un estuāros, ja kuģa operators neapliecina, ka šāda skalošanas ūdeņu novadīšana nerada būtisku negatīvu ietekmi un risku cilvēka veselībai un videi.Ja izmantotā ķimikālija ir nātrija hidroksīds (kaustiskā soda), ir pietiekami, ja skalošanas ūdeņu pH nepārsniedz 8,0. |
| Biodegvielas | Biodegvielas atbilst tām piemērojamajiem CEN un ISO standartiem.Biodegvielu un flotes degvielu maisījumi atbilst sēra standartiem, kas noteikti šo noteikumu 18. un 20.punktā. |

”

1. Papildināt noteikumus ar 1.2 pielikumu šādā redakcijā:

„1.2 pielikums

Ministru kabineta

2006.gada 26.septembra noteikumiem Nr.801

Līdzvērtīgas emisijas vērtības emisijas samazināšanas paņēmieniem

Flotes degvielas sēra satura ierobežojumi, kas minēti šo noteikumu 18. un 20.punktā, un MARPOL VI pielikuma 14.1 un 14.4 noteikumos, un tiem atbilstošie līdzvērtīgas emisijas rādītāji.

|  |  |
| --- | --- |
| Flotes degvielas sēra saturs (masas %) | Līdzvērtīgas emisijas rādītājs,SO2 (ppm)/CO2 (tilp.%) |
| 3,50 | 151,7 |
| 1,50 | 65,0 |
| 1,00 | 43,3 |
| 0,50 | 21,7 |
| 0,10 | 4,3 |

Piezīme

— Emisijas attiecības rādītāju robežvērtības piemēro tikai gadījumos, kad izmanto naftas destilātus vai naftas produktu atlikumus pēc pārstrādes naftas pārstrādes uzņēmumos.

— Pamatotos gadījumos, ja CO2 koncentrāciju samazina ar izplūdes gāzu attīrīšanas (IGA) iekārtu, CO2 koncentrāciju var izmērīt iekārtas ieejā, ja var skaidri apliecināt šādas metodes pareizību.”

Ministru prezidente                                                  L.Straujuma

Vides aizsardzības un

reģionālās attīstības ministrs K.Gerhards

Vīza: valsts sekretārs G.Puķītis

08.04.2015.  8:49

1901

J.Pļavinskis

67026509, janis.plavinskis@varam.gov.lv